Finlyandiya prezidenti Sauli Niinistyo va AQSh prezidenti Donald Tramp uchrashuvida qiziq voqea yuz berdi. Tramp jurnalistning luqma tashlashiga javoban “Finlyandiya — dunyodagi eng baxtli davlat” deb javob bergach, Niinistyoning tizzasiga urib qo‘ygan. Biroq Finlyandiya prezidenti bunday “xushmuomalilikka” tayyor bo‘lmagan ko‘rinadi, shu zahotiyoq qo‘li bilan Trampga “kerak emas” degandek to‘xtatuvchi imo-ishora qilgan. Ikki yetakchining uchrashuvi 2 oktyabrda Oq uyda bo‘lib o‘tgan.